මෙහිදි රාජ්‍ය හා පෞද්ගලික අංශවල සේවකයන්ට බලපාන පරිදි අවම ජාතික වැටුපක්, විශ්‍රාම යෑමේ ස්ථිර වයසක්, වැටුප් විසමතා ඉවත් කිරීම සඳහා ආරම්භ කර තිබෙන ජාතික වැටුප් කොමිසම ගැන දැනුවත් කිරීම, බදු ප්‍රතිපත්තිය වෙනසක් ඇති කරගැනීම, නිත්‍ය රාජකාරි සඳහා කොන්ත්‍රාත්කරුවන්ගේ සේවය ලබා නොගැනීම ( මෑන්පවර් සමාගම්වල සේවා ලබා නොගැනීම) කරුණුද මෙතෙක් වැඩ කරන පන්තිය සඳහා ජනාධිපති මහින්ද රාජපක්ෂ මහතා ලබාදී ඇති අයිතීන් හා වරප්‍රසාද මේ රැස්වීමට එක්වෙන කථීකයන්ට පෙන්වා දෙති.මේ දිස්ත්‍රික් රැස්වීම්වල මුලසුන දරන ශ්‍රී ලංකා නිදහස් සේවක සංගමයේ ප්‍රධාන ලේකම් ලෙස්ලි දේවේන්ද්‍ර මහතා ‘දිනමිණ’ වෙත අදහස් දක්වමින් මේ රැස්වීම් මාලාව සියලුම දිස්ත්‍රික්ක ආවරණය වන පරිදි පැවැත්වෙන අතර ජනාධිපති මහින්ද රාජපක්ෂ මහතාගේ රජය වැඩකරන පන්තියේ අයිතීන් රැකදීමට අලුත් අයිතීන් ලබාදීමට ඉටුකර තිබෙන විශාල කාර්ය භාර්ය මෙහිදි වැඩකරන ජනතාවට සිහිපත් කර දෙන බව පෙන්වා දුන්නේය.වැඩිදුරටත් අදහස් දැක්වු ඒමහතා අද ඇතැම් කුඩා වෘත්තීය සමිති තමන්ගේ සුබ සිද්ධිය සඳහා විදේශවලින් ලැබෙන මුදල් ලබා ගැනීමට එදා මේරටේ කම්කරු පන්තිය මර්දනය කළ ආකාරය අයිතීන් කප්පාදු කළ හැටි අමත‍ක‍ කොට නින්දෙන් අවදිවී වගේ කතා කළත් මේ රටේ වැඩ කරන පන්තියට ඒ දේවල් අමතක නැතැයි සිහිපත් කළේය.ඒ අනුව මේ රැස්වීම් ලබන (23) අනුරාධපුරයේ යොවුන් නිකේතනයේ පෙරවරු10.00ට පැවැත්වෙන අතර (25) මඩකළපුවේ නගරසභා රැස්වීම් ශෘලාවේදී (28) ගම්පහ පෙරවරු10.00ට (29) පුත්තලම් දිස්ත්‍රික්කයේ හලාවත නගර ශාලාවේ, (31) හම්බන්තොට එදිනම පොළොන්නරුවේදීද රැස්වීම් පැවැත්වේ.ලබන මස (2) නුවරඑළිය,(4)ත්‍රිකුණාමලය,(6)මාතලේ, (7)කුරුණෑගල, එදිනම බදුල්ල, (8) වව්නියාව, (9) යාපනය, (11) ගාල්ල,(23) මාතර, තවද මොණරාගල හා රත්නපුර දිස්ත්‍රික්කවලද රැස්වීම් පැවැත්වීමට කටයුතු යොදා ඇත.